
ДО ОБЩИНСКИ СЪВЕТ 
ГР.ПОМОРИЕ 

ДОКЛАДНА ЗАПИСКА
ОТ ИВАН АЛЕКСИЕВ – КМЕТ НА ОБЩИНА ПОМОРИЕ
ОТНОСНО: Решение на Общински съвет за допускане изработване на проект за изменение на подробно устройствен план – план за регулация и застрояване (ПУП-ПРЗ) за УПИ I (поземлен имот с идентификатор 57491.504.1 по кадастрална карта) кв.189а по плана на гр. Поморие, община Поморие. 
УВАЖАЕМИ ГОСПОДИН ПРЕДСЕДАТЕЛ,

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,


Със заявление с вх. № ТСУ-929#2/ 14.07.2026г. от „Поморие Салт Лейк” ООД в качеството си на собственик е внесено искане за допускане изработване проект за изменение на подробно устройствен план – план за регулация и застрояване (ПУП-ПРЗ) за УПИ I (ПИ с идентификатор 57491.504.1 по КК) кв.189а по плана на гр. Поморие, община Поморие. 

УПИ I (ПИ с идентификатор 57491.504.1 по КК) в кв.189а по плана на гр. Поморие, попада в устройствена зона „Жс“- със средна височина на застрояване - Н до 15м., Плътност на застрояване 70%, Коефициент на интензивност – Кинт 2, Плътност на озеленяване 30%. Предложението за изменение запазва устойствената зона „Жс“ и предвижда промяна на отреждането от „Шивашки цех“ в „Смесена сграда за жилища и надземен паркинг“, показано със задължителни линии на застрояване, свободно застрояване в имота при градоустройствени показатели: Височина Н ≤ 15,00м., Плътност на застрояване - до 85%, Кинт - до 6.0, съгласно отклоненията от правилата и нормативи по силата на §9 от Наредба 7 за ПНУОВТУЗ, Озеленяване - мин. 30% предвидено в имота и на покрива на бъдещата постройка.


Проектът е разгледан на заседание на ОЕСУТ. С решение от протокол № 15 от 19.08.2026г., по т. 16 от дневния ред ОЕСУТ е счел, че предложението отговаря на изискванията на действащите устройствени правила и нормативи.

Налице е необходимост Общински съвет Поморие на основание §9 от Преходните и Заключителни разпоредби на Наредба № 7/ 22.12.2003г. за ПНУОВТУЗ в случаите за съобразяване със заварени специфични дадености на територията да допусне отклонение от правилата и нормативите, определени с тази наредба и приеме предложение за УПИ I (ПИ с идентификатор 57491.504.1по КК) кв.189а,, отреден за „Смесена сграда за жилища и надземен паркинг“, по плана на гр. Поморие, състоящо се в промяна на норматива за коефициент на интензивност на имота: от К инт до 2 на К инт до 6 и Плътност на застрояване от до 65%  на до 85%.

Предвид изложеното и на основание чл. 21, чл. 1. т. 11 от ЗМСМА, във връзка с §9 от ПЗР на Наредба № 7/22.12.2003 г. за ПНУОВТУЗ предлагам Общински съвет-Поморие да вземе следното

Р Е Ш Е Н И Е:
        На основание чл.21, ал.1, т.11 и ал.2 от ЗМСМА  и §9 от Наредба 7 за ПНУОВТУЗ  с Общински съвет – Поморие, допуска отклонение от правилата и нормативите, определени с тази наредба, и приема предложението за изработване изменение на ПУП-ПРЗ за УПИ I (ПИ с идентификатор 57491.504.1 по КК) в кв.189а по плана на гр. Поморие, състоящо се в промяна градоустройствените показатели на коефицент на интензивност за имота: от К инт до 2 на К инт до 6 и Плътност на застрояване от до 70%  на до 85% при запазване на устройствената зона „Жс“ със средна височина на застрояване - Н до 15м., Плътност на озеленяване 30% предвидено в имота и на покрива на бъдещата постройка.

С уважение, 
Иван Алексиев

Кмет на Община Поморие

Съгласували: 
Росица Стоева
Директор дирекция ПНИАО

арх. Димитър Алексиев

